title: Регламент за изпълнение (ЕС) 2015/1489 на Комисията от 3 септември 2015 година за разрешаване на употребата на препарат от Lactobacillus plantarum NCIMB 30238 и Pediococcus pentosaceus NCIMB 30237 като фуражна добавка за всички видове животни (Текст от значение за ЕИП)

text:
               4.9.2015

               BG

               Официален вестник на Европейския съюз

               L 231/1

         РЕГЛАМЕНТ ЗА ИЗПЪЛНЕНИЕ (ЕС) 2015/1489 НА КОМИСИЯТА
   от 3 септември 2015 година
   за разрешаване на употребата на препарат от Lactobacillus plantarum NCIMB 30238 и Pediococcus pentosaceus NCIMB 30237 като фуражна добавка за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10, параграф 7 от Регламент (ЕО) № 1831/2003 във връзка с член 10, параграфи 1—4 от същия регламент са установени специални разпоредби за оценка на продуктите, използвани в Съюза като добавки за силаж.

               (2)

               В съответствие с член 10, параграф 1, буква б) от Регламент (ЕО) № 1831/2003 препаратите от Lactobacillus plantarum MBS-LP-01 (NCIMB 30238) и от Pediococcus pentosaceus MBS-PP-01 (NCIMB 30237) бяха вписани в Регистъра на фуражните добавки като съществуващи продукти, спадащи към функционалната група на добавките за силаж, за всички видове животни.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент бяха подадени две заявления за разрешаване на тези препарати като фуражни добавки за всички видове животни с искане добавките да се класифицират в категорията „технологични добавки“ и във функционалната група „добавки за силаж“. Посочените заявления бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               В становищата си от 23 май 2012 г. (2) и 11 септември 2014 г. (3) Европейският орган за безопасност на храните („Органът“) заключи, че при предложените условия на употреба тези препарати не се отразяват неблагоприятно върху здравето на животните и хората, нито върху околната среда. Органът също така стигна до заключението, че сместа от препаратите от Pediococcus pentosaceus NCIMB 30237 и Lactobacillus plantarum NCIMB 30238 има потенциала да подобри запазването на хранителни вещества в силаж, приготвен от лесен, умерено труден и труден за силажиране материал, когато се използва в съотношение 8:2. Органът не е на мнение, че са необходими специални изисквания за наблюдение след пускането на пазара. Той също така провери доклада относно методите за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Двата препарата бяха оценени поотделно по отношение на безопасността и ефикасността, но Органът стигна до заключението, че само сместа от двата препарата в точно определено съотношение е доказано ефикасна. Поради това се предлага да бъде разрешен само един препарат. При оценката на препарата от Lactobacillus plantarum NCIMB 30238 и Pediococcus pentosaceus NCIMB 30237 беше установено, че са изпълнени условията за издаване на разрешение, предвидени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно предвиденото в приложението към настоящия регламент.

               (6)

               Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимите действия, за да спазят новите изисквания, произтичащи от разрешението.

               (7)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Разрешава се употребата на посочения в приложението препарат, който спада към категорията „технологични добавки“ и към функционалната група „добавки за силаж“, като добавка при храненето на животните при спазване на условията, определени в същото приложение.
   Член 2
   Преходни мерки
   Посоченият в приложението препарат и съдържащите го фуражи, които са произведени и етикетирани преди 24 март 2016 г. в съответствие с правилата, приложими преди 24 септември 2015 г., могат да продължат да се пускат на пазара и да се употребяват до изчерпване на складовите наличности.
   Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 септември 2015 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2012 г.; 10(6):2732 и 2733.

      (3)  EFSA Journal (Бюлетин на ЕОБХ), 2014 г.; 12(9):3829.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  CFU/kg пресен материал

                     Категория: „технологични добавки“. Функционална група: „добавки за силаж“

                  1k21008

                  —

                     Lactobacillus plantarum

                  NCIMB 30238

                     Pediococcus pentosaceus

                  NCIMB 30237

                     Състав на добавката

                  Препарат от Lactobacillus plantarum NCIMB 30238, който съдържа минимум 2,0 × 1010 CFU/g добавка, и Pediococcus pentosaceus NCIMB 30237, който съдържа минимум 2,6 × 1010 CFU/g добавка.

                     Характеристика на активното вещество

                  Жизнеспособни клетки Lactobacillus plantarum NCIMB 30238 и Pediococcus pentosaceus NCIMB 30237.

                     Метод за анализ
                      (1)

                  Преброяване на Lactobacillus plantarum NCIMB 30238 във фуражната добавка: метод чрез разстилане върху пластина с помощта на MRS агар (EN 15787).
                  Идентифициране на Lactobacillus plantarum NCIMB 30238: метод чрез пулсова гел електрофореза (PFGE).
                  Преброяване на Pediococcus pentosaceus NCIMB 30237 във фуражната добавка: метод чрез разстилане върху пластина (EN 15786).
                  Идентификация на Pediococcus pentosaceus NCIMB 30237: метод чрез пулсова гел електрофореза (PFGE).

                  Всички видове животни

                  —

                  —

                  —

                              1.

                              В упътването за употреба на добавката и премикса да се посочат условията на съхранение.

                              2.

                              Минимално съдържание на Lactobacillus plantarum NCIMB 30238 и Pediococcus pentosaceus NCIMB 30237: 1 × 108 CFU (съотношение 1:4) на килограм пресен материал.

                              3.

                              Мерки за безопасност: препоръчително е по време на работа да се използват средства за защита на дихателните органи и на очите и ръкавици.

                  24 септември 2025 г.

         (1)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) № 1351/2011 на Комисията от 20 декември 2011 година за изменение на Регламент (ЕО) № 747/2001 на Съвета по отношение на преустановяване на прилагането на тарифни квоти на Съюза и на референтни количества за някои селскостопански продукти с произход от Западния бряг и Ивицата Газа

text:
               21.12.2011

               BG

               Официален вестник на Европейския съюз

               L 338/29

         РЕГЛАМЕНТ ЗА ИЗПЪЛНЕНИЕ (ЕС) № 1351/2011 НА КОМИСИЯТА
   от 20 декември 2011 година
   за изменение на Регламент (ЕО) № 747/2001 на Съвета по отношение на преустановяване на прилагането на тарифни квоти на Съюза и на референтни количества за някои селскостопански продукти с произход от Западния бряг и Ивицата Газа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 747/2001 на Съвета от 9 април 2001 година относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни, и за отмяна на Регламенти (ЕО) № 1981/94 и (ЕО) № 934/95 (1), и по-специално член 5, параграф 1, буква б) от него,
   като има предвид, че:

               (1)

               Между Европейския съюз, от една страна, и Палестинската администрация на Западния бряг и в Ивицата Газа, от друга страна, бе сключено споразумение под формата на размяна на писма за по-нататъшна либерализация по отношение на селскостопанските продукти, преработените селскостопански продукти, рибата и рибните продукти и за изменение на Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и в Ивицата Газа, от друга страна (наричано по-долу „Споразумението“) (2). Споразумението беше одобрено от името на Съюза с Решение 2011/824/ЕС на Съвета (3).

               (2)

               Споразумението предвижда за период от десет години, считано от датата на влизането му в сила, разширени тарифни отстъпки при внос в Европейския съюз на неограничено количество продукти с произход от Западния бряг и Ивицата Газа. Освен това Споразумението предвижда възможност за допълнително удължаване на срока за прилагане на разширените тарифни отстъпки в зависимост от бъдещото развитие на икономиката на Западния бряг и Ивицата Газа.

               (3)

               Тъй като Споразумението предвижда по-нататъшна либерализация на търговията със селскостопански продукти, преработени селскостопански продукти, риба и рибни продукти, е необходимо да се преустанови прилагането на тарифните квоти и референтните количества, посочени в приложение VIII към Регламент (ЕО) № 747/2001 спрямо продуктите с произход от Западния бряг и Ивицата Газа през периода на прилагане на Споразумението.

               (4)

               Регламент (ЕИО) № 4088/87 на Съвета от 21 декември 1987 година за определяне на условия за прилагане на преференциални мита върху вноса на някои цветя с произход от Кипър, Израел, Йордания, Мароко, Западния бряг и Ивицата Газа (4) бе отменен с Регламент (ЕО) № 1234/2007 на Съвета (5).

               (5)

               Регламент (ЕИО) № 700/88 на Комисията от 17 март 1988 г. относно определяне на някои подробни правила за прилагането на режима за вноса в Общността на някои видове цветя с произход от Кипър, Израел, Йордания, Мароко, Западния бряг и Ивицата Газа (6) бе отменен с Регламент (ЕО) № 1227/2006 на Съвета (7).

               (6)

               В резултат на отмяната на посочените регламенти член 2 от Регламент (ЕО) № 747/2001, който урежда неприлагането на тарифните отстъпки спрямо свежи цветя и цветни пъпки, когато ценовите условия, дефинирани от Регламент (ЕИО) № 4088/87, не се спазват, е станал излишен и следва да бъде заличен.

               (7)

               Следователно Регламент (ЕО) № 747/2001 следва да бъде съответно изменен.

               (8)

               Тъй като Споразумението влиза в сила на 1 януари 2012 г., настоящият регламент следва да се прилага от тази дата.

               (9)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 747/2001 се изменя, както следва:

               1.

               Вмъква се следният член 1а:
               „Член 1а
               Преустановяване на прилагането на тарифни квоти и референтни количества за продукти с произход от Западния бряг и Ивицата Газа
               Прилагането на тарифните квоти и референтните количества, посочени в приложение VIII, спрямо продукти с произход от Западния бряг и Ивицата Газа се преустановява временно за срок от десет години, считано от 1 януари 2012 г.
               Същевременно е възможно, в зависимост от бъдещото развитие на икономиката на Западния бряг и Ивицата Газа, да се разгледа допълнително удължаване на срока за прилагане най-късно една година преди изтичането на десетгодишния период, както е предвидено в Споразумението под формата на размяна на писма, одобрено от името на Съюза с Решение 2011/824/ЕС на Съвета (8).

               2.

               Член 2 се заличава.

         Член 2
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага от 1 януари 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 декември 2011 година.

            За Комисията

            Председател

         José Manuel BARROSO

      (1)  ОВ L 109, 19.4.2001 г., стр. 2.

      (2)  ОВ L 328, 10.12.2011 г., стр. 5.

      (3)  ОВ L 328, 10.12.2011 г., стр. 2.

      (4)  ОВ L 382, 31.12.1987 г., стр. 22.

      (5)  ОВ L 299, 16.11.2007 г., стр. 1.

      (6)  ОВ L 72, 18.3.1988 г., стр. 16.

      (7)  ОВ L 222, 15.8.2006 г., стр. 4.

      (8)  ОВ L 328, 10.12.2011 г., стр. 2.“


title: Регламент за изпълнение (ЕС) № 1024/2014 на Комисията от 26 септември 2014 година за определяне на коефициента на разпределение за количествата, за които се отнасят подадените от 8 до 14 септември 2014 година заявления за лицензии за внос в рамките на тарифните квоти, открити по силата на Регламент (ЕО) № 891/2009 и на Регламент за изпълнение (ЕС) № 170/2013 в сектора на захарта, и за временно прекратяване на подаването на заявления за такива лицензии

text:
               27.9.2014

               BG

               Официален вестник на Европейския съюз

               L 283/44

         РЕГЛАМЕНТ ЗА ИЗПЪЛНЕНИЕ (ЕС) № 1024/2014 НА КОМИСИЯТА
   от 26 септември 2014 година
   за определяне на коефициента на разпределение за количествата, за които се отнасят подадените от 8 до 14 септември 2014 година заявления за лицензии за внос в рамките на тарифните квоти, открити по силата на Регламент (ЕО) № 891/2009 и на Регламент за изпълнение (ЕС) № 170/2013 в сектора на захарта, и за временно прекратяване на подаването на заявления за такива лицензии
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188, параграфи 1 и 3 от него,
   като има предвид, че:

               (1)

               По силата на Регламент (ЕО) № 891/2009 на Комисията (2) и на Регламент за изпълнение (ЕС) № 170/2013 на Комисията (3) бяха открити годишни тарифни квоти за внос на продукти от сектора на захарта.

               (2)

               Количествата, за които се отнасят заявленията за лицензии за внос, подадени от 8 до 14 септември 2014 г. за подпериода от 1 до 31 октомври 2014 г., са по-високи от наличните количества по отношение на пореден номер 09.4321. Поради това следва да се определи до каква степен може да бъдат издавани лицензии за внос, като се определи коефициентът на разпределение, който ще се прилага към заявените количества и който се изчислява съгласно член 7, параграф 2 от Регламент (ЕО) № 1301/2006 на Комисията (4). Целесъобразно е временно да се прекрати подаването на нови заявления за посочения пореден номер до края на периода на квотата.

               (3)

               Количествата, за които се отнасят заявленията за лицензии за внос, подадени от 8 до 14 септември 2014 г. за подпериода от 1 до 31 октомври 2014 г., са равни на наличните количества по отношение на пореден номер 09.4367. Целесъобразно е временно да се прекрати подаването на нови заявления за посочения пореден номер до края на периода на квотата.

               (4)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на количествата, за които се отнасят подадените от 8 до 14 септември 2014 г. заявления за лицензии за внос по силата на Регламент (ЕО) № 891/2009 и на Регламент за изпълнение (ЕС) № 170/2013, се прилага коефициентът на разпределение, посочен в приложението към настоящия регламент.
   2.   Подаването на нови заявления за лицензии за внос временно се прекратява до края на периода на квотата 2014/2015 г. по отношение на поредните номера, посочени в приложението.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 септември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 891/2009 на Комисията от 25 септември 2009 година за откриване и управление на някои тарифни квоти на Общността в сектора на захарта (ОВ L 254, 26.9.2009 г., стр. 82).

      (3)  Регламент за изпълнение (ЕС) № 170/2013 на Комисията от 25 февруари 2013 г. за определяне на преходни мерки в сектора на захарта поради присъединяването на Хърватия (ОВ L 55, 27.2.2013 г., стр. 1).

      (4)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ
      Захар от квоти от списъка с отстъпки CXL
      Период на квотата 2014/2015 г.
      Заявления, подадени от 8 до 14 септември 2014 г.

                  Пореден №

                  Държава

                  Коефициент на разпределение (в %)

                  Нови заявления

                  09.4317

                  Австралия

                  —

                  —

                  09.4318

                  Бразилия

                  —

                  —

                  09.4319

                  Куба

                  —

                  —

                  09.4320

                  Други трети държави

                  —

                  —

                  09.4321

                  Индия

                  33,311125

                  Подаването временно прекратено

      Захар от Балканите
      Период на квотата 2014/2015 г.
      Заявления, подадени от 8 до 14 септември 2014 г.

                  Пореден №

                  Държава

                  Коефициент на разпределение (в %)

                  Нови заявления

                  09.4324

                  Албания

                  —

                  —

                  09.4325

                  Босна и Херцеговина

                  —

                  —

                  09.4326

                  Сърбия

                  —

                  —

                  09.4327

                  Бивша югославска република Македония

                  —

                  —

      Преходни мерки, захар от извънреден внос и индустриална захар
      Период на квотата 2014/2015 г.
      Заявления, подадени от 8 до 14 септември 2014 г.

                  Пореден №

                  Тип

                  Коефициент на разпределение (в %)

                  Нови заявления

                  09.4367

                  Преходни мерки (Хърватия)

                  —

                  Подаването временно прекратено

                  09.4380

                  Извънреден внос

                  —

                  —

                  09.4390

                  Индустриална захар

                  —

                  —


title: Регламент за изпълнение (ЕС) № 484/2012 на Комисията от 7 юни 2012 година за определяне на максималния размер на помощта, предоставена за частно складиране на маслиново масло в рамките на тръжната процедура, открита с Регламент за изпълнение (ЕС) № 430/2012

text:
               8.6.2012

               BG

               Официален вестник на Европейския съюз

               L 148/22

         РЕГЛАМЕНТ ЗА ИЗПЪЛНЕНИЕ (ЕС) № 484/2012 НА КОМИСИЯТА
   от 7 юни 2012 година
   за определяне на максималния размер на помощта, предоставена за частно складиране на маслиново масло в рамките на тръжната процедура, открита с Регламент за изпълнение (ЕС) № 430/2012
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 43, буква г) във връзка с член 4 от него,
   като има предвид, че:

               (1)

               В Регламент за изпълнение (ЕС) № 430/2012 на Комисията от 22 май 2012 г. за откриване на тръжна процедура за помощ за частно складиране на маслиново масло (2) се предвиждат два подпериода на подаване на оферти.

               (2)

               В съответствие с член 13, параграф 1 от Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (3) въз основа на тръжните оферти, за които е уведомена от държавите-членки, Комисията определя или не определя максимален размер на помощта.

               (3)

               Въз основа на офертите, подадени в отговор на първата частична покана за участие в търг, е целесъобразно да се определи максимален размер на помощта за частно складиране на маслиново масло за подпериода на подаване на оферти, приключващ на 5 юни 2012 г.

               (4)

               С цел да се подаде бърз сигнал на пазара и да се гарантира ефективното управление на мярката настоящият регламент следва да влезе в сила в деня на публикуването му в Официален вестник на Европейския съюз.

               (5)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Максималният размер на помощта за маслиново масло за подпериода на подаване на оферти, приключващ на 5 юни 2012 г., в рамките на тръжната процедура, открита с Регламент за изпълнение (ЕС) № 430/2012, е определен в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 юни 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 132, 23.5.2012 г., стр. 13.

      (3)  ОВ L 223, 21.8.2008 г., стр. 3.

      ПРИЛОЖЕНИЕ

                  Продукт

                  Максимален размер на помощта
                  (EUR/тон/ден)

                  Маслиново масло „Extra virgin“

                  0,65

                  Необработено маслиново масло „Virgin“

                  0,65